OzLabs/hebrew-wiki-articles huggingface dataset:
ארי גולד (זמר)

אֲרִי גּוֹלְד (נולד ב-כ"ד בניסן ה'תשנ"ד, 15 באפריל 1993) הוא זמר יוצר חרדי ישראלי.

== ביוגרפיה ==
נולד וגדל בבני ברק. למד בבחרותו בישיבת באר התורה בבית שמש. בבחרותו השתתף במקהלות עם אלי לאופר, מוישי רוט, ויעקב שוואקי. נישא בשנת 2016, ולאחר מכן פתח בקריירת סולו.

== קריירה מוזיקלית ==
בפברואר 2019 הוציא את סינגל הבכורה שלו - "הטוב".

בפברואר 2020 הוציא את הסינגל "צועקים".

במאי 2020 הוציא את הסינגל "רפואה" בהקשר לתקופת נגיף הקורונה, אותו הלחין בעצמו.

באוגוסט 2021 הוציא את הלהיט "אהבת תורה", בדואט עם הזמר מוטי וייס. השיר זכה במקום השביעי במצעד המוזיקה השנתי של רדיו "קול חי מיוזיק", ובמקום השישה עשר במצעד של רדיו "קול פליי".

בינואר 2022 הוציא את הסינגל-קליפ "יש בי אמונה".

בספטמבר 2022 יצאה גרסת קולולם לשירו "אהבת תורה", בניצוחו של המוזיקאי ישראל סוסנה.

לקראת הבחירות לכנסת העשרים וחמש, ביצע את שירו "אהבת תורה" בסרטון קמפיין למפלגת יהדות התורה. בסרטון השתתפו ארבעת חברי הכנסת של המפלגה – משה גפני, אורי מקלב, יעקב אשר ויצחק פינדרוס.

בפברואר 2023 הוציא את הסינגל-קליפ "חיזוקים". הקליפ צולם בהרי הטטרה באירופה. השיר נכנס לפלייליסט קול חי מיוזיק, וקול פליי, וזכה במקום הראשון במצעד השבועי של קול פליי.

במאי 2023 הוציא את הסינגל "ימים טובים".

בספטמבר 2023, בטור לסיכום שנת תשפ"ג במוזיקה החרדית, שיבח מבקר המוזיקה נתנאל לייפר את פועלו של גולד בשנה זו וכתב 

== סינגלים ==
* הטוב – לחן - אלחנן אלחדד, עיבוד והפקה מוזיקלית - אלי קליין איצי ברי. יצא בפברואר 2019.
* צועקים – לחן - אלחנן אלחדד, עיבוד והפקה מוזיקלית - אלי קליין איצי ברי. יצא בפברואר 2020.
* רפואה – לחן - ארי גולד, עיבוד - בני לאופר. יצא במאי 2020.
* אהבת תורה – עם מוטי וויס. לחן - אלחנן אלחדד, עיבוד והפקה מוזיקלית - אלי קליין איצי ברי. יצא באוגוסט 2020.
* יש בי אמונה – מילים ולחן - ארי גולד, עיבוד והפקה מוזיקלית - אלי קליין ואיצי ברי. יצא בינואר 2022.
* חיזוקים – מילים ולחן - אלחנן אלחדד, עיבוד - שמואל כהן. יצא בפברואר 2023.
* ימים טובים – מילים ולחן - אלחנן אלחדד, עיבוד - שמואל כהן<ref></ref>. יצא במאי 2023.
* שמע קולי - מילים - חגית שמחה בן צבי,לחן - חגית שמחה בן צבי ונתנאל לייפר ושמחה שקדי, עיבוד קולות והפקה מוזיקלית - איתמר שקדי. יצא בספטמבר 2023 מתוך הפרויקט של הלב.
* שמחת כלה - מילים על פי ליקוטי תפילות,לחן - ארי גולד,עיבוד והפקה מוזיקלית - שמואל כהן. יצא ביוני 2024.

== חיים אישיים ==
נישא לשירה בשנת 2016, אב לשניים ומתגורר בגבעת זאב.

== קישורים חיצוניים ==
* 

== הערות שוליים ==

קטגוריה:זמרים-יוצרים ישראלים
קטגוריה:בוגרי ישיבות חרדיות
קטגוריה:ישראלים שנולדו ב-1993
פסגות מוסורגסקי

פסגות מוסורגסקי (באנגלית: Mussorgsky Peaks) הן שתי פסגות סלעיות, בדרום מערב האי אלכסנדר, שבאנטארקטיקה.

הפסגות ממוקמות צפונית מערבית להר גריג, בבסיסו של חצי האי דרוקר.

גובהן של הפסגות 500 מטרים מעל פני הים.

== היסטוריה ==
=== גילוי ומיפוי הפסגות ===

הפסגות מופו לראשונה בהתבסס על תצלומי אוויר שצולמו על ידי משלחת החקר האנטארקטית רון (אשר חקרה את אנטארקטיקה בין השנים 1947–1948).

בפסגות מופו בשנית על ידי דרק סירל (Derek J.H. Searle) מסקר שטחי חסות איי פוקלנד בשנת 1960 בהתבסס על תצלומי אוויר אלה.

=== מקור השם ===

שמן של הפסגות ניתן להן על ידי הוועדה המייעצת לשמות אנטארקטיים של בריטניה.

הפסגות נקראות על שמו של המלחין הרוסי מודסט מוסורגסקי; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:10439 פסגות מוסורגסקי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=129241 פסגות מוסורגסקי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10021&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגות מוסורגסקי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מוסורגסקי
קטגוריה:רוסיה והאזור האנטארקטי
ג'פת קבררה

ארנסטו ג'פת קבררה פרנקו (בספרדית: Ernesto Jafeth Cabrera Franco; נולד ב-28 בנובמבר 1948) הוא פוליטיקאי שכיהן כסגן נשיא גואטמלה בשנים 2016–2020.<ref></ref>

==ביוגרפיה==
קבררה למד באוניברסיטת סן קרלוס דה גואטמלה, שם עשה תואר ברפואה כירורגית. הוא שימש כרקטור האוניברסיטה בשנים 1994–1998.<ref name=canant></ref>

==קריירה==
בשנת 1999 היה ממייסדי מפלגת אחדות התקווה הלאומית הסוציאל-דמוקרטית לצד אלווארו קולום, אך הוא עזב את המפלגה תוך זמן קצר.

ב-14 בינואר 2004 הוא מונה למזכיר לענייני חקלאות. הוא סיים את תפקידו ב-14 בינואר 2008.

במאי 2015 הוכרז כמועמד לסגן הנשיא מטעם מפלגת חזית ההתכנסות הלאומית, כסגן למועמד לנשיאות ג'ימי מוראלס.<ref></ref> בסיבוב השני בבחירות שנערך ב-25 באוקטובר 2015 זכה מוראלס ב-67.44% מהקולות, ונבחר לנשיא. קבררה נכנס לתפקידו כסגן הנשיא ב-14 בינואר 2016, והחליף את סגן הנשיא אלפונסו פואנטס. הוא כיהן כנשיא בפועל בימים 24–29 בפברואר 2016, כשהנשיא מוראלס היה בוושינגטון די.סי..<ref></ref>

==חיים אישיים==
הוא נשוי לג'נרה אליזבת' קורטס.

בנו, ג'פת ארנסטו קבררה קורטס, נבחר לקונגרס של גואטמלה בבחירות 2015 דרך מפלגת חזית ההתכנסות הלאומית, אך לא היה יכול לכהן כחבר הקונגרס בשל החוקה האוסרת על קרובי משפחת הנשיא וסגנו לשמש כחברי קונגרס.<ref></ref>

==קישורים חיצוניים==

==הערות שוליים==

קטגוריה:פוליטיקאים גואטמלים
קטגוריה:ילידי 1948
בן דוליץ'

בנימין דוליץ (; נולד ב-4 במאי 1997 ידוע בעיקר בשם הבמה שלו בן דוליץ) הוא זמר סלובני. ב-27 בפברואר 2020 נחשף כי דוליץ' ייצג את גרמניה באירוויזיון לשנת 2020 עם שירו Violent Thing. ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020.

== ביוגרפיה ==
בנימין דוליץ' נולד ב-4 במאי 1997 בליובליאנה, בירת סלובניה. דוליץ' עלה לראשונה על במות מקצועיות בגיל 12 כאשר השתתף בתוכנית גוט טאלנט סלובניה והודח בה בשלב חצי הגמר. ב-2016 השתתף דוליץ' ב-EMA הסלובני והפסיד. שנה לאחר מכן עבר דוליץ' לשווייץ עם משפחתו, הוא השתתף בדה וויס גרמניה בשנת 2018 וסיים שני בגמר. מיד לאחר הגמר ערך סיבוב הופעות בגרמניה ובאוסטריה.

ב-27 בפברואר 2020 נחשף כי דוליץ' נבחר על ידי הוועדה הלאומית הגרמנית לייצג גרמניה באירוויזיון לשנת 2020 עם שירו Violent Thing.

== דיסקוגרפיה ==
* 2020 - "Violent Thing"

== קישורים חיצוניים ==

== הערות שוליים ==

קטגוריה:גרמנים שנולדו ב-1997
קטגוריה:משתתפי אירוויזיון 2020
קטגוריה:נציגי גרמניה באירוויזיון
Violent Thing

Violent Thing (בעברית: דָבָר אלים) הוא שיר באנגלית שנכתב והולחן על ידי בוריסלאב מילאנוב ודן לונדברג ובוצע על ידי בן דוליץ'. ב-27 בפברואר 2020 נחשף כי השיר נבחר לייצג את גרמניה באירוויזיון 2020 ברוטרדם, הולנד במסגרת המשדר "Unser Lied Für Rotterdam" שערכה רשות השידור הגרמנית, אך ב-18 במרץ 2020 בעקבות התפשטות נגיף הקורונה, הוחלט לבטל את אירוויזיון 2020.

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי גרמניה באירוויזיון
קטגוריה:שירים באנגלית
אליפות אירופה בכדורגל עד גיל 21 - 1990

אליפות אירופה בכדורגל עד גיל 21 - 1990 היא המהדורה השביעית של אליפות אירופה לנבחרות צעירות שמארגנת אופ"א. הטורניר התקיים בין ה-14 במרץ ל-17 באוקטובר 1990. שמונה הנבחרות המעפילות התמודדו, החל משלב רבע הגמר ועד לשלב הגמר, במתכונת בית-חוץ, ללא מארחת וללא משחק על מקום שלישי.

נבחרת ברית המועצות זכתה בטורניר בפעם השנייה בתולדותיה, עשר שנים לאחר זכייתה הראשונה, לאחר שגברה בשלב הגמר 3–7 על יוגוסלביה בסיכום שני המפגשים.

== מוקדמות ==
שלב המוקדמות החל בשנת 1988, והשתתפו בו שלושים נבחרות צעירות. הנבחרות שהשתתפו בטורניר חולקו לשמונה בתים, בני שלוש או ארבע נבחרות כל אחד. הבתים התבססו בעיקרם על בתי מוקדמות מונדיאל 1990, עם מספר שינויים בשל נבחרות שהשתתפו במוקדמות המונדיאל ולא שלחו נציגות צעירות, ולהפך. שמונה הנבחרות שסיימו כראשי בתיהן העפילו לשלב רבע הגמר.

== הנבחרת שהעפילו ==
{| class="wikitable"
|-
! נבחרת !! כרטיס !! הופעות קודמות ביורו<sup>1</sup>
|-
| בולגריה || מנצחת בית 1 || 1 (1978)
|-
| שוודיה || מנצחת בית 2 || 1 (1986)
|-
| ברית המועצות || מנצחת בית 3 || 2 (1980, 1982)
|-
| גרמניה המערבית || מנצחת בית 4 || 1 (1982)
|-
| יוגוסלביה || מנצחת בית 5 || 3 (1978, 1980, 1984)
|-
| ספרד || מנצחת בית 6 || 4 (1982, 1984, 1986, 1988)
|-
| צ'כוסלובקיה || מנצחת בית 7 || 3 (1978, 1980, 1988)
|-
| איטליה || מנצחת בית 8 || 6 (1978, 1980, 1982, 1984, 1986, 1988)
|-
|}

<sup>1</sup> במודגש: זכתה בטורניר

== תוצאות הטורניר ==

=== רבע הגמר ===
==== משחק ראשון ====

----

----

----

==== משחק שני ====

----

----

----

=== חצי הגמר ===
==== משחק ראשון ====

----

==== משחק שני ====

----

=== הגמר ===
==== משחק ראשון ====

==== משחק שני ====

== פרסים ==
=== שחקן הזהב ===
בתואר שחקן הזהב, הניתן לשחקן המצטיין בטורניר, זכה דאבור שוקר, חלוץ הפינאליסטית יוגוסלביה, ומלך השערים של הטורניר.

=== מלך השערים ===
ארבעה שערים
* דאבור שוקר

שלושה שערים
* אנדריי סידלניקוב

שני שערים
* ג'ובאני סטרופה
* קנט אנדרסון
* תומאס ברולין
* אולריק ינסון
* איגור שאלימוב
* איגור דוברובולסקי
* אלן בוקסיץ'

==קישורים חיצוניים==
* [http://www.uefa.com/under21/season=1990/index.html דף הטורניר] באתר הרשמי של אופ"א

קטגוריה:אליפויות אירופה בכדורגל עד גיל 21
קטגוריה:תחרויות כדורגל ב-1990
גארי רוס

גארי רוס (באנגלית: Gary Ross; נולד ב-3 בנובמבר 1956) הוא יוצר, במאי, מפיק ותסריטאי יהודי-אמריקאי. הוא היה מועמד לארבעה פרסי אוסקר.<ref></ref>

==ביוגרפיה==
רוס נולד בלוס אנג'לס למשפחה יהודית, כשאביו הוא התסריטאי ארתור רוס.<ref></ref> הוא למד באוניברסיטת פנסילבניה.

הוא עבד בקמפיין הנשיאותי של טד קנדי בשנת 1980, ושימש כיועץ גם בקמפיינים הנשיאותיים של מייקל דוקאקיס ושל ביל קלינטון, לפני שהחל לעבוד בסרטי פרמאונט.

==קריירה==
בשנת 1988 כתב יחד עם אן ספילברג את הסרט זוכה הפרסים "ביג", בכיכובו של טום הנקס. על הסרט הוא היה מועמד לפרס אוסקר לתסריט המקורי הטוב ביותר ולפרס גילדת הכותבים של אמריקה וזכה בפרס סאטורן לתסריט הטוב ביותר.

בשנת 1993 כתב את הסרט המצליח "דייב", שהיה מועמד לפרס אוסקר לתסריט המקורי הטוב ביותר ולשני פרסי גלובוס הזהב.

בשנת 1988 כתב, הפיק וביים את הסרט "פלזנטוויל", בו כיכבו טובי מגווייר וריס וית'רספון.

בשנת 2003 כתב, הפיק וביים את הסרט "סיביסקיט", בו כיכבו טובי מגווייר וג'ף ברידג'ס. הסרט היה מועמד לשבעה פרסי אוסקר.

בשנת 2008 כתב והפיק את הסרט המונפש "המסע של דספרו".

בשנת 2012 כתב וביים את סרטו המפורסם ביותר, "משחקי הרעב", בו מככבים ג'ניפר לורנס, ג'וש האצ'רסון, ליאם המסוורת', וודי הארלסון, אליזבת בנקס ודונלד סאת'רלנד.

בשנת 2018 כתב וביים את הסרט "אושן 8", בו כיכבו סנדרה בולוק, קייט בלאנשט, אן האת'וויי, שרה פולסון, ריהאנה, הלנה בונהם קרטר ואקוופינה.

==חיים אישיים==
הוא נשוי לאליסון תומאס. בשנת 1995 נולדו לשניים תאומים, בן ובת.<ref></ref>

==קישורים חיצוניים==

==הערות שוליים==

קטגוריה:במאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:בוגרי אוניברסיטת פנסילבניה
קטגוריה:זוכי פרס פול סלבין
קטגוריה:אמריקאים שנולדו ב-1956
יחסי אריתריאה–רוסיה

יחסי אריתריאה–רוסיה הם היחסים הדיפלומטיים שבין מדינת אריתריאה לבין הפדרציה הרוסית.

== סקירה כללית ==
היחסים הדיפלומטיים בין המדינות כוננו ב-24 במאי 1993. ביולי 2000 ופברואר 2003 מטוסי EMERCOM הנחיתו סיוע הומניטרי באריתריאה.

שגרירות רוסיה באסמרה פועלת מאז יוני 1994, שגרירות אריתריאה במוסקבה נפתחה שנתיים לאחר מכן - ביוני 1996.

מיום 23 בדצמבר 2010 עד 22 ביולי 2019, הטילה רוסיה סנקציות על אריתריאה.

== נציגויות דיפלומטיות ==
אריתריאה מחזיקה ברוסיה שגרירות במוסקבה בלבד, ואילו רוסיה מחזיקה באריתריאה שגרירות באסמרה בלבד.

==קישורים חיצוניים==

== הערות שוליים ==
פאול רדומסקי

פאול אוטו פון רדומסקי (בגרמנית: Paul Otto von Radomski; 21 בספטמבר 1902 – 14 במרץ 1945) היה קצין אס אס, מפקד מחנות הריכוז סירץ באוקראינה וחיידרי ביוון.

==ביוגרפיה==
רדומסקי היה פעיל במפלגה הנאצית בהמבורג כבר משלהי שנות ה-20. בתקופת רפובליקת ויימאר נכלא באשמת רצח של יריב פוליטי. היה מקורבו של ריינהרד היידריך עוד לפני הקמת המשרד הראשי לביטחון הרייך. כבר בתקופה זו היה ידוע כאלים, אכזר ושתיין. בשירותו ב-אס אס טיפס בסולם הדרגות עד לדרגת שטורמבאנפיהרר.

===במלחמת העולם השנייה===
באביב 1942 התמנה למפקד מחנה הריכוז סירץ בפרברי קייב. הוא הנהיג במחנה משטר טרור אלים ואכזרי, שכלל עונשים חריפים גם על העבירות הקלות ביותר, הוצאות פומביות להורג, ופעמים רבות הכה בעצמו את האסירים ואף ירה בהם למוות מאקדחו האישי. בתפקיד זה כיהן עד שחרור המחנה על ידי הצבא האדום, ב-6 בנובמבר 1943.

ב-28 בנובמבר מונה למפקד מחנה הריכוז חיידרי ליד אתונה לאחר שהמפקד הקודם נעצר על ידי הגסטאפו. גם בחיידרי הנהיג רדומסקי משטר אכזרי ותקיף. אסירי המחנה הועסקו שעות רבות ביום בעבודות פרך ללא תכלית פרודוקטיבית כלשהי, רק כדי לשבור את רוחם, כגון חפירת בורות ומילוים מחדש, בניית קירות ופירוקם, וכדומה. כ-1,800 אסירים הוצאו להורג, חלקם באופן אישי על ידי רדומסקי, ומאות מתו תוך כדי עינויים.

בפברואר 1944 הודח רדומסקי מתפקידו לאחר שהשתכר ואיים לירות בשלישו. במקומו מונה סגן קרל פישר. רדומסקי הורד בדרגה ונשלח לשרת בתפקיד פיקודי במבצע 1005, שתכליתו הייתה טשטוש הראיות לפשעי המלחמה.

===לאחר המלחמה===
לאחר המלחמה נעלמו עקבותיו של רדומסקי. ב-2005 הודיע התובע בהמבורג כי הרשויות באוקראינה שחקרו את פשעי המלחמה שבוצעו במחנה סירץ גילו כי הוא מת ב-14 במרץ 1945, בסביבות סקשפהרוואר שבהונגריה.

==לקריאה נוספת==
* Mazower, Mark, Inside Hitler's Greece: The Experience of Occupation, 1941-44, 1995, עמ' 226–228 ועמ' 337.

==קישורים חיצוניים==

* [http://www.yadvashem.org/odot_pdf/Microsoft%2520Word%2520-%25207100.pdf&ved=2ahUKEwj0pozLw_voAhWZRBUIHQJiDJEQFjAAegQIAxAC&usg=AOvVaw3PRyNhtD3oYYaoudqFiXMa מזכרונותיו של זאכאר טרובאקוב על הגעתו למחנה עבודה סירצק], אתר יד ושם.

קטגוריה:אנשי אס אס
קטגוריה:פושעי מלחמה נאצים
קטגוריה:סגל מחנות ריכוז והשמדה
קטגוריה:שואת יהודי אוקראינה
קטגוריה:שואת יהודי יוון
קטגוריה:גרמנים שנולדו ב-1902
קטגוריה:גרמנים שנפטרו ב-1945
Drive (שיר של The Cars)

"Drive" הוא שיר משנת 1984 של להקת The Cars, הסינגל השלישי מתוך האלבום Heartbeat City של הלהקה, שיצא במרץ 1984, והלהיט הבינלאומי הגדול שלהם. השיר נכתב על ידי ריק אוקייסק, הושר על ידי הבסיסט בנימין אור<ref></ref> והופק על ידי רוברט ג'ון "מאט" לאנג עם הלהקה.<ref></ref> עם פרסומו, "Drive" הפך לשיר שהגיע למקום הגבוה ביותר במצעדים של להקת The Cars. בארצות הברית הגיע לשיא במקום ה-3 במצעד Billboard Hot 100.<ref></ref> השיר הגיע למקום 5 (מס' 4 עם כניסה מחודשת בשנת 1985) בבריטניה, מספר 4 במערב גרמניה, מספר 6 בקנדה ומספר 3 (מספר 5 עם כניסה מחודשת בשנת 1985) באירלנד.

השיר משויך לאירוע Live Aid שנערך ביולי 1985, שם בוצע על ידי בנג'מין אור במהלך האירוע בפילדלפיה; לפני כן, השיר שימש כמוזיקת רקע למונטאז' של קליפים המתארים את הרעב באתיופיה באותה תקופה במהלך האירוע בלונדון, שהופק על ידי המוזיקאי האנגלי דייוויד בואי.<ref></ref><ref></ref> לאחר הקונצרט השיר נכנס מחדש למצעד הסינגלים הבריטי והגיע לשיא כמספר 4, באוגוסט 1985. ההכנסות ממכירות השיר שהופץ מחדש גייסו כמעט 160,000 ליש"ט כתרומות.

בסקירה רטרוספקטיבית של השיר, עיתונאי AllMusic, דונלד א. גוארסקו שיבח את השיר על היותו "בלדה משגעת, התואמת כתיבת שירים מכל הלב לתמונת צלילים אלקטרונית מפתה. המוזיקה משקפת את הטון הלירי עם לחן מקסים שעולה ונופל בצורה מרגיעה ועם זאת עצובה."<ref></ref>

== קליפ וידאו ==
הסרטון המוזיקלי, שביים השחקן טימותי האטון, מציג את הדוגמנית / שחקנית בת ה-18, פולינה פוריסקובה, שלימים תהפוך לאשתו של ריק אוקייסק.<ref></ref>

הקליפ מחליף בין צילומים של בנג'מין אור, היושב במועדון לילה נטוש, מול בובות שהוצבו בבר כלקוחות וכמוזג, לבין סצנות המתארות את התמוטטות היחסים בין הדמויות שגילמו אוקייסק ופוריסקובה. בסופו של דבר, לאחר שנותרה לבדה, האישה בוכה וצוחקת היסטרית זמן מה לפני שהיא מבקרת במועדון הלילה. היא מביטה בעצב מבעד לחלון מלוכלך על הבמה, שם ניראים בובות לבושות טוקסידו של חברי הלהקה, עם כלי הנגינה שלהם, כאילו הם מנגנים מופע, ופונה להתרחק עם סיום הווידאו.

מאוחר יותר נזכר האטון כי בימויו לסרטון התרחש מכיוון שהוא גר ליד אליוט רוברטס, מנהל להקת The Cars. הם האזינו לקטעים מהאלבום "Heartbeat City" שלא פורסם אז, והוטון אמר לרוברטס שהוא התרשם במיוחד מ"דרייב".
<ref>[http://www.avclub.com/article/timothy-hutton-ordinary-people-and-taps-cars-video-216031 "Timothy Hutton, from Ordinary People and Taps to a Cars video" By Will Harris Random Roles - AV Club Mar 10, 2015] accessed 13 March 2015</ref>
האטון וריק אוקייסק התיידדו והביאו לכך שאוקייסק לוהק ב-"Made in Heaven".

==קישורים חיצוניים==

== הערות שוליים ==

קטגוריה:שירי 1983
קטגוריה:סינגלים מ-1984
קטגוריה:שירים באנגלית
קטגוריה:בלדות משנות ה-1980
קטגוריה:סינגלים בהוצאת אלקטרה רקורדס
פול שורינג

פול שורינג (באנגלית: Paul Scheuring; נולד ב-20 בנובמבר 1968) הוא במאי, מפיק ותסריטאי אמריקאי. מוכר בעיקר עקב יצירת סדרת הטלוויזיה "נמלטים".

==ביוגרפיה==
שורינג נולד באורורה שבאילינוי. הוא למד בבית הספר לתיאטרון, קולנוע וטלוויזיה שבאוניברסיטת קליפורניה בלוס אנג'לס.<ref></ref>

==קריירה==
בשנת 2000 כתב, ערך וביים את הסרט "36K".

בשנת 2003 כתב את הסרט "מילה של גבר" , בו כיכבו וין דיזל ולרמז טייט.

בשנים 2005–2009 ו-2017 יצר, ביים והפיק את סדרת הטלוויזיה המצליחה וזוכת הפרסים "נמלטים".<ref></ref>

בשנת 2008 כתב את הסרט "Mexicali".

בשנת 2010 כתב וביים את הסרט "הניסוי", בו כיכבו אדריאן ברודי, פורסט ויטאקר, קאם ג'יגנדה ומגי גרייס, המבוסס על ניסוי הכלא של סטנפורד.

בשנת 2013 יצר והפיק את סדרת הטלוויזיה "שעת האפס", בה כיכב אנטוני אדוארדס.

בשנת 2018 כתב את הסרט "מאורת הגנבים" , בו כיכבו ג'רארד באטלר, 50 סנט ופבלו שרייבר.

==קישורים חיצוניים==

==הערות שוליים==

קטגוריה:במאי קולנוע אמריקאים
קטגוריה:מפיקי טלוויזיה אמריקאים
קטגוריה:מפיקי קולנוע אמריקאים
קטגוריה:תסריטאי טלוויזיה אמריקאים
קטגוריה:תסריטאי קולנוע אמריקאים
קטגוריה:אמריקאים שנולדו ב-1968
עמנואל גיום-ריי

אלבן עמנואל גיום-ריי (בצרפתית: Alban Emmanuel Guillaume-Rey; 28 במאי 1837, שומון, צרפת – 4 באפריל 1916, שארטר, צרפת) היה ארכאולוג, טופוגרף ומזרחן צרפתי. התפרסם בזכות מחקריו החלוציים בנושא המדינות הצלבניות ומבצרים צלבניים במזרח התיכון.

פרטי חייו של גיום-ריי עלומים יחסית. לא ידוע כיצד הגיע לחקר המדינות הצלבניות, אך ידוע כי בצעירותו סייר באופן נרחב בלבנט. גיום-ריי ביצע שלושה מסעות לסוריה בין השנים 1857–1864, וביקר כמעט בכל מבצר צלבני למעט אלו שבנסיכות עבר הירדן. ב-1871 פרסם ספר בשם "Etudes sur les monuments de Varchitecture militaire des Croises en Syrie et dans Vile de Chypre", שהיה למעשה המחקר הראשון אודות המבצרים הצלבניים במזרח התיכון. בין המבצרים שהיה הראשון לתעדם ניתן למנות את קראק דה שבלייה.

גיום-ריי לא היה חבר באקדמיה מוכרת ומעולם לא החזיק בשום תפקיד. הוא מת באלמוניות, אך עבודתו העניקה השראה למלומדים מצרפת ומחוצה לה.

== לקריאה נוספת ==
* 

== קישורים חיצוניים ==

== הערות שוליים ==

קטגוריה:ארכאולוגים צרפתים
קטגוריה:מזרחנים צרפתים
קטגוריה:צרפתים שנולדו ב-1837
קטגוריה:צרפתים שנפטרו ב-1916
ארתור רוס

ארתור רוס (באנגלית: Arthur Ross; 4 בפברואר 1920–11 בנובמבר 2008) היה תסריטאי יהודי-אמריקאי.

==קריירה==
רוס שירת בצבא ארצות הברית במלחמת העולם השנייה, ולאחריה נכנס לרשימה השחורה של הוליווד בתקופת המקארתיזם.

בשנת 1946 כתב את הסרט "סן קוונטין". בשנת 1948 כתב את הסרט "ראסטי מוביל את הדרך". בשנת 1949 יתר את הסרט "קאזאן". בשנת 1954 יצר את סרט המפלצות "היצור מהלגונה השחורה". בשנת 1960 יצר את הסרט "שלושת העולמות של גוליבר". בשנת 1965 יצר את הסרט "המירוץ הגדול". בשנת 1973 יצר את הסרט "בית הספר של השטן לנערות". בשנת 1980 יצר את הסרט "ברובייקר", עליו היה מועמד לפרס אוסקר לתסריט המקורי הטוב ביותר.

==חיים אישיים==
בנו של רוס הוא היוצר, הבמאי והמפיק גארי רוס, ובתו סטפני היא עורכת דין לזכויות ילידים.<ref></ref>

==קישורים חיצוניים==

==הערות שוליים==

קטגוריה:יהודים אמריקאים
קטגוריה:תסריטאי קולנוע יהודים אמריקאים
קטגוריה:אמריקאים שנולדו ב-1920
קטגוריה:אמריקאים שנפטרו ב-2008
השיר הבא לאירוויזיון (אלבום)

השיר הבא לאירוויזיון הוא המיני-אלבום הראשון של הזמרת הישראלית עדן אלנה. המיני-אלבום יצא לאור ב-27 בפברואר 2020, על ידי חברות התקליטים ארומה מיוזיק וטדי הפקות.

==רקע==
אלנה נבחרה לייצג את ישראל באירוויזיון 2020 (שבוטל בעקבות מגפת הקורונה) לאחר שזכתה בעונה השביעית של תוכנית המציאות "הכוכב הבא לאירוויזיון". ארבעת השירים נבחרו מתוך 248 שירים על ידי ועדה מטעם תאגיד השידור הישראלי וטדי הפקות. את השירים אלנה ביצעה במשדר "השיר הבא לאירוויזיון" ששודר ב-3 במרץ 2020 בכאן 11 ובו נבחר השיר לאירוויזיון 2020 ברוטרדם, הולנד. השיר "Feker Libi" זכה במקום הראשון במשדר והיה אמור לייצג את ישראל באירוויזיון, אך בסופו של דבר בעקבות התפשטות נגיף הקורונה, האירוויזיון בוטל. אחרי ההודעה על ביטול האירוויזיון, אלנה נבחרה לייצג את ישראל באירוויזיון 2021.

== סינגלים ==
* "Feker Libi" - יצא לאור ב-3 במרץ 2020. השיר נבחר לייצג את ישראל באירוויזיון 2020. אך בסופו של דבר, האירוויזיון נדחה והשיר לא השתתף בתחרות. עם יציאתו, נכנס השיר אל המקום ה-3 במצעד השבועי של מדיה פורסט ובמצעד הרשמי של גלגלצ.

===סינגלים שיווקים===
* "Rakata" - יצא לאור ב-27 בפברואר 2020, כסינגל שיווקי מתוך האלבום. עם יציאתו השיר הגיע אל המקום ה-12 במצעד Noise Chart.
* "Savior in the Sound" - יצא לאור ב-27 בפברואר 2020, כסינגל שיווקי מתוך האלבום. עם יציאתו השיר הגיע אל המקום ה-19 במצעד Noise Chart. במקור השיר הוגש לוועדה שנה קודם לכן עבור קובי מרימי לייצג את ישראל באירוויזיון 2019, אך לבסוף הוא נדחה.
* "Roots" - יצא לאור ב-27 בפברואר 2020, כסינגל שיווקי מתוך האלבום. עם יציאתו השיר הגיע אל המקום ה-13 במצעד Noise Chart. הופק על ידי סתיו בגר אשר כתב, הלחין והפיק את השיר הזוכה באירוויזיון 2018, "Toy", בביצוע נטע ברזילי. גושן ובגר סיפרו שבמהלך העבודה על השיר החליפו את הפזמון שלוש פעמים.

==רשימת רצועות==

==קישורים חיצוניים==

* 
* 
* 

== הערות שוליים ==

קטגוריה:מיני-אלבומים מ-2020
קטגוריה:עדן אלנה
קטגוריה:מיני-אלבומים בעברית
קטגוריה:אלבומים שהופקו על ידי ינון יהל
קטגוריה:אלבומים שהופקו על ידי סתיו בגר
קטגוריה:מיני-אלבומי חברת ארומה מיוזיק
שאנדור ברטה (רוקח)

שאנדור ברטה (בהונגרית: Barta Sándor; אוראדיה, 28 במאי 1890 – אושוויץ, 7 באוגוסט 1944) היה רוקח, סופר, מחנך הונגרי-יהודי, שנרצח בשואה.

==קורות חיים==
ברטה סיים את לימודיו בקלוז'-נאפוקה עם הסמכה לרוקחות, תחילה עבד כרוקח בגלינצה ואחר כך בקובסנה. בשם "תיאטרון אוהבי האומנות" (קובסנה, 1928) פורסמו על ידו סצנות רבות מחיי הכפר. הספר "יהודה החדשה", שנכתב על ידו והזהיר נגד הסכנה הפשיסטית היה רומן האוטופי (קלוז'-נאפוקה, 1938), בו הוא מחפש אחר ארץ מולדת חדשה ליהודים ביבשת לא ידועה, הובא לדפוס על ידי לאסלו סטויקה על סמך רשימותיו של ברטה.

== ספרו ==
* Uj Judea. Utópia. Barta Sándor regénye; előszó Hamvas Lázár, sajtó alá rend. Sztojka László; Fraternitas, Cluj [Kolozsvár], 1938
* יהודה החדשה. רומן מאת שאנדור ברטה. דברי פתיחה מאת לזר המוואש. עריכה לדפוס על ידי לאסלו סטויקה. קלוז'-נפוקה, 1938.

== ספרות עליו ==
* מוזס כהנא: תחת בדוי של מיקלוש קבש: שאנדורקה ברטה ושאנדור ברטה. פורסם בכתב העת קורונק (תקופתנו) 1939
* Köves Miklós álnéven Kahána Mózes: Barta Sándorka és Barta Sándor. Korunk, 1939/2

== לקריאה נוספת ==
* [http://mek.oszk.hu/03600/03628/html/ לקסיקון הספרות ההונגרית ברומניה. שאנדור ברטה.] Romániai magyar irodalmi lexikon: Szépirodalom, közírás, tudományos irodalom, művelődés I. (A–F). Főszerk. Balogh Edgár. Bukarest: Kriterion. 1981

== קישורים חיצוניים ==

* [https://hu.dbpedia.org/page/Barta_S%C3%A1ndor_(gy%C3%B3gyszer%C3%A9sz) שאנדור ברטה] באתר DBpedia
* [https://hu.unionpedia.org/i/Barta_S%C3%A1ndor_(gy%C3%B3gyszer%C3%A9sz) שאנדור ברטה] ב-uniopedia

קטגוריה:סופרים יהודים הונגרים
קטגוריה:רוקחים יהודים הונגרים
קטגוריה:אנשי חינוך יהודים הונגרים
קטגוריה:סופרים ומשוררים שנספו במחנה ההשמדה אושוויץ
קטגוריה:מדענים שנספו בשואה
קטגוריה:אנשי חינוך שנספו בשואה
קטגוריה:הונגרים שנולדו ב-1890
קטגוריה:הונגרים שנפטרו ב-1944
ג'וזף מנסה

ג'וזף מנסה (באנגלית: Joseph Mensah; נולד ב-29 בספטמבר 1994) הוא כדורגלן גנאי המשחק בעמדת הקשר השמאלי.

==קריירה==
מנסה התחיל את הקריירה שלו בקבוצת ליברטי פרופשיונלס מליגת העל הגנאית. בינואר הושאל לסלביה פראג מליגת העל הצ'כית.

ב-1 באוגוסט 2014, חתם מנסה בהורסנס מליגת העל הדנית. ב-13 בספטמבר 2015, כבש את שער הבכורה שלו בקבוצה בניצחון 0–3 נגד קוגה.

בקיץ חתם בספסי ספאנטו ג'ורג' מליגת העל הרומנית.

ב-19 ביולי 2019, חתם באיסטנבולספור מהליגה השנייה בטורקיה.

ב-6 בפברואר 2020, חתם מנסה בבני יהודה. 3 ימים לאחר מכן, מנסה ערך את הופעת הבכורה שלו בקבוצה הבוגרת בניצחון 0-1 נגד מ.ס. אשדוד. ב-15 ביוני, רשם את משחקו האחרון בקבוצה בו גם כבש את שערו היחיד בקבוצה, במשחק בו ניצחה בני יהודה 1-3 נגד מכבי נתניה.

ב-10 בספטמבר 2020, מנסה חתם בפוליטכניקה יאשי מליגת העל הרומנית.

==קישורים חיצוניים==

==הערות שוליים==

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני ליברטי פרופשיונלס
קטגוריה:כדורגלני סלביה פראג
קטגוריה:כדורגלני הורסנס
קטגוריה:כדורגלני ספסי ספאנטו ג'ורג'
קטגוריה:כדורגלני איסטנבולספור
קטגוריה:כדורגלני בני יהודה תל אביב
קטגוריה:כדורגלני פוליטכניקה יאשי
קטגוריה:כדורגלנים זרים בישראל
קטגוריה:ספורטאים זרים בצ'כיה
קטגוריה:ספורטאים גנאים ברומניה
קטגוריה:ספורטאים גנאים בישראל
קטגוריה:ספורטאים זרים במונטנגרו
קטגוריה:גנאים שנולדו ב-1994
קרחון אורנוס

קרחון אורנוס (באנגלית: Uranus Glacier) הוא קרחון בחוף המזרחי של האי אלכסנדר, שבאנטארקטיקה.

הקרחון זורם לכיוון מזרח, ונשפך אל מפרץ ג'ורג' השישי מיד בסמוך למצוק פוסיל.

אורכו של הקרחון 30 קילומטרים; ורוחבו (בשפכו) 10 קילומטרים.

לאורך גדתו הדרומית של הקרחון נמצא מדרון קאיפר.

== היסטוריה ==
=== גילוי ומיפוי הקרחון ===

החוף התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935.

שפכו של הקרחון נסקר באופן חלקי בשנת 1936 על ידי המשלחת הבריטית אל ארץ גרהאם.

הקרחון נסקר בשנת 1948 ובשנת 1949 על ידי משלחת חקר שטחי חסות איי פוקלנד, הקרחון כולו מופה בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת אורנוס.

== ראו גם ==

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15795 קרחון אורנוס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15207&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אורנוס] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:ארץ אלכסנדר: קרחונים
יחסי בולגריה–שווייץ

שגריר בולגריה [[ראדי נאידנוב נפגש עם נשיאת שווייץ סימונטה סומרוגה, 2020]]
יחסי בולגריה–שווייץ הם היחסים הדיפלומטיים הרשמיים שבין הרפובליקה הבולגרית לבין הקונפדרציה השווייצרית.

== היסטוריה ==
שווייץ פתחה את הנציגות הראשונה שלה בבולגריה בשנת 1911 בסופיה ברמת קונסוליה, שנמצאה תחת אחריות השגרירות השווייצרית בטורקיה. בשנת 1945 שודרגה הקונסוליה לשגרירות.

במישור הבילטרלי, היחסים שבין שתי המדינות הם יחסים חמים והתחממו במיוחד במהלך שנות התשעים של המאה העשרים לאחר התפורות הגוש הסובייטי.

== נציגויות דיפלומטיות ==
* בולגריה מחזיקה בנציגות דיפלומטית בשווייץ בשגרירות בברן ושתי קונסוליות בלוגאנו וציריך.
* שווייץ מיוצגת בבולגריה בשגרירות בסופיה.

== שווייצרים בבולגריה ==
על פי הלשכה השווייצרית המרכזית לסטטיסטיקה, בסוף שנת 2018 התגוררו בבולגריה כשלוש מאות אזרחים שווייצרים.

== קישורים חיצוניים ==

* [https://www.eda.admin.ch/eda/en/home/representations-and-travel-advice/bulgaria/switzerland-bulgaria.html Bilateral relations Switzerland–Bulgaria], אתר משרד החוץ של שווייץ

== הערות שוליים ==

*
ג'וניור אוגדי-אוזווקו

ג'וניור צ'וקוואמקה אוגדי-אוזווקו (באנגלית: Junior Chukwuemeka Ogedi-Uzokwe; נולד ב-3 במרץ 1994) הוא כדורגלן אנגלי המשחק בעמדת החלוץ בגאלוויי יונייטד.

==קריירה==
אוגדי-אוזווקו התחיל את הקריירה שלו בקבוצות הנורע של לייטון אוריינט, אילפורד ומילוול. בגיל 18, חתם בקבוצת הכדורגל אנפילד. בהמשך שיחק בעוד קבוצות בליגות הנמוכות באנגליה, כגון: הוקנל טאון, קרלטון טאון, גדלינג מינרס ולפארה, האייס אנד ידינג יונייטד, ברקינגסייד וליוויס.

ב-26 בינואר 2016 אוגד-אוזווקו חתם בטורק אוקאי לימסול מליגת העל של צפון קפריסין. יום לאחר מכן, ערך את הופעת הבכורה שלו בקבוצה בניצחון 0-3 נגד ג'נצ'יק גוטש במסגרת הסיבוב הראשון של הגביע הצפון הקפריסאי. ב-31 בינואר, אוגדי-אוזווקו כבש את שערו הראשון עבור המועדון בניצחון 7–0 במסגרת משחק הגומלין.

ביולי , אוגדי-אוזווקו חזר לאנגליה וחתם במלמדון אנד טיפטרי.

ב-3 בינואר 2018, אוגדי-אוזווקו חתם בקולצ'סטר יונייטד מהליגה האנגלית השנייה לשנה וחצי. ב-20 בינואר 2018 ערך את הופעת הבכורה שלו בתיקו 1-1 נגד גרימסבי טאון. ביולי הושאל לברומליי, וב-7 בפברואר 2019 חתם בדרי סיטי מליגת העל האירית. בסיום העונה חזר לקולצ'סטר.

ב-4 בפברואר 2020 חתם בהפועל חדרה מליגת העל.

בינואר חתם בבוהמיאן מליגת העל האירית.

==קישורים חיצוניים==

==הערות שוליים==

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני קולצ'סטר יונייטד
קטגוריה:כדורגלני דרי סיטי
קטגוריה:כדורגלני הפועל חדרה
קטגוריה:כדורגלני סלייגו רוברס
קטגוריה:כדורגלני דאנדוק
קטגוריה:כדורגלני גלנטורן
קטגוריה:כדורגלנים זרים בישראל
קטגוריה:אנגלים שנולדו ב-1994
קוקייה אזמרגדית

קוקייה אזמרגדית נקבה
קוקייה אִזְמַרְגָּדִית (שם מדעי: Chrysococcyx klaas) היא מין עוף ממשפחת הקוקייתיים, שבית גידולו באזורים המיוערים של אפריקה שמדרום לסהרה.

== שם המין ==
השם העברי "קוקייה אזמרגדית" משקף את הכתמים הירוקים כעין אבן הברקת (אזמרגד) שעל גוף הזכר. השם המדעי Chrysococcyx klaas ניתן על ידי החוקר הצרפתי פרנסואה לה-וילון על שם משרתו בן לשבט הקויקוי. לה-וילון היה הביולוג הקולוניאלי היחיד שהעניק שמות למיני עופות על שם אנשים מהאוכלוסייה המקומית.

== תפוצה ==
המין מצוי ברחבי אפריקה שמדרום לסהרה מלבד באזורים צחיחים במיוחד.

== תיאור ==
אורך גוף הקוקייה האזמרגדית 16–18 סנטימטרים. למין דו-צורתיות זוויגית. לזכר אזורים בגוף בצבע ירוק מבריק עם חלק תחתי לבן. לנקבה גוף בצבע חום-ברונזה, נוצות כנפיים עם כתמים ירקרקים, וחלק תחתי לבן מפוספס עדין.
לזכרים ולנקבות כתם מעל העין מאחור.

== רבייה ==
הטלת הביצים מתרחשת בחודשים ספטמבר עד אפריל, ושיאה בין אוקטובר לדצמבר. לעיתים מאוחר יותר באזורים צחיחים יחסית. עשויה להתחיל אף מיולי באזורים הדרום-מערביים של פרובינציית כף התקווה הטובה. כמו מיני קוקיות דומים הקוקייה האזמרגדית היא טפילת תטולה. היא מטילה את ביציה בקינים של מגוון עופות כאשר מיני החטפיתיים והצופיתיים נפוצים במיוחד.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1815
קטגוריה:טקסונים שתוארו בידי ג'יימס פרנסיס סטפנס
קטגוריה:קוקיתיים
קטגוריה:דרום אפריקה: עופות
קטגוריה:הרפובליקה הדמוקרטית של קונגו: עופות
קרחון קלארק (אלסקה)

קרחון קלארק (באנגלית: Clark Glacier) הוא קרחון על הר אבי בשטח הפארק הלאומי גליישר ביי, במדינת אלסקה, שבארצות הברית.

אורכו של הקרחון 13 קילומטרים.

הקרחון נשפך אל מפרצון ג'ונס הופקינס (126 קילומטרים צפונית מערבית לעיר הונה).

גובה מוצאו של הקרחון 1,077 מטרים מעל פני הים.

== היסטוריה ==
=== מקור השם ===

שמו של הקרחון ניתן לו על ידי וו. או. פילד (W. O. Field) ו-וו. ס. קופר (W. S. Cooper) בשנת 1936; השם אושר רשמי בשנת 1937.

הקרחון נקרא על שמו של ויליאם באלוק קלארק, פרופסור לגאולוגיה באוניברסיטת ג'ונס הופקינס בין השנים 1887–1917, וחבר צוות הסקר הגאולוגי של ארצות הברית בין השנים 1888–1917.

== קישורים חיצוניים ==
* [https://geonames.usgs.gov/apex/f?p=gnispq:3:0::NO::P3_FID:1421072 קרחון קלארק] באתר הסקר הגאולוגי של ארצות הברית
* [https://alaska.guide/Glacier/Clark-Glacier מפה טופוגרפית של אזור קרחון קלארק]
* [https://mapcarta.com/24036374 מפת אזור קרחון קלארק]
* [https://www.mindat.org/feature-5845348.html קרחון קלארק] באתר mindat

== הערות שוליים ==

קלארק
Forever and Ever (שיר של דמיס רוסוס)

"Forever and Ever" (בעברית: "לנצח נצחים") הוא שיר של הזמר היווני דמיס רוסוס. השיר יצא לאור כסינגל ב-1973.

השיר נכלל באלבומו השני של רוסוס "Forever and Ever" משנת 1973, וב-1976 נכלל במיני-אלבום "The Roussos Phenomenon".

את השיר כתבו אלק ר. קוסטנדינוס וסטליוס ולאוויאנוס. ההפקה המוזיקלית הייתה של דמיס רוסוס.<ref name="spanishcharts.com - Demis Roussos - Forever And Ever"></ref>

רוסוס הקליט גרסה של השיר בספרדית בשם "Eternamente".<ref></ref>

השיר הגיע למקום הראשון במצעדי הפזמונים בבלגיה (פלנדריה) ובמקסיקו,<ref></ref> ולמקום השני בהולנד.<ref name="spanishcharts.com - Demis Roussos - Forever And Ever" />

== רשימת רצועות ==
סינגל 7" פיליפס 6009 331 (1973, צרפת, גרמניה, איטליה, הולנד, הממלכה המאוחדת, ועוד)
סינגל 7" RTB / פיליפס S 53683 (1973, יוגוסלביה)

: צד א' - "Forever and Ever" (3:41)
: צד ב' - "Velvet Mornings" (3:38)<ref name="spanishcharts.com - Demis Roussos - Forever And Ever" />

סינגל 7" פיליפס 6009 331 (1973)

: צד ב' - "Velvet Mornings" (3:35)
: צד א' - "Forever and Ever" (3:40)<ref name="spanishcharts.com - Demis Roussos - Forever And Ever" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1973
מוזס כהנא

מוזס כהנא (בהונגרית: Kahána Mózes בשמותיו הבדויים: זולטאן דירדיאי, בלה יואל, פאל טריטה, מיקלוש קבש, טיאו זארה. ביקאזו ארדלאן, 26 בנובמבר 1897 – בודפשט, 11 באפריל 1974) היה משורר ונובליסט יהודי-הונגרי, יליד טרנסילבניה.

== ביוגרפיה ==
כהנא היה בנו של צלם נודד. למד בכפר הולדתו, אחר כך בספנטו גיאורגה ובטרגו מורש. שיריו ומאמריו הראשונים התפרסמו תחת שמות בדויים שונים בכתב העת טוקור (Tükör) בטרגו מורש שפירושו "מראה" בהונגרית וכן בכתב העת "מא" (Ma) שפירושו בהונגרית "היום". כתב עת זה הושק על ידי לאיוש קשאק, ככתב עת ספרותי ואמנותי (1916-1925) שהוציא לאור וערך אותו קשאק בעצמו עד לסגירתו. במטרותיו שאף כתב העת לשנות את האמנות ואת החברה, תוך השינויים ההיסטוריים בהונגריה. כהנא נלחם כחייל במלחמת העולם הראשונה. בשנת 1919 הוא היה חבר ב"גדוד האדום" של צ'פל ואחרי נפילת הרפובליקה הסובייטית ההונגרית היגר לווינה. בעזרתו של אלדאר קומיאט הצטרף למפלגת הקומוניסטים בהונגריה והקים יחד עם קומיאט את השבועון "אחדות" (Egység). (אין לבלבל מגזין זה בעל האורינטציה הקומוניסטית עם השבועון האנטי-פשיסטי של יהדות טרנסילבניה שפורסם בקלוז'-נפוקה בין 9 במאי 1946 לבין אפריל 1950. העורך האחראי הראשון שלו היה שאנדור נוימן, ומה 18 באוקטובר 1946 ג'רג' רוז'ה. משנת 1949 פורסם המגזין בשם "אוי אוט" (Új Út), כלומר "דרך חדשה" בהונגרית על ידי ג'רג' פקטה). ובחזרה לכהנא, בשנת 1922 עבר כהנא לטרגו מורש. תחת שם בדוי הופיע כרך שירים שלו בשם "תנועה" (Mozgalom) ופורסם בשנת 1923, בינתיים כתביו החלו להופיע במגזין "פועל" (Munkás), עיתון קומוניסטי בשפה ההונגרית שהופיע בבוקרשט בירת רומניה. הוא הפך חבר במפלגה הקומוניסטית הרומנית הבלתי חוקית. בשנת 1926 נידון לשנתיים מאסר בגלל עבודתו בתנועה הקומוניסטית. הוא ניסה לברוח, אך נורה ואיבד מחצית מאחת מרגלו. משנת 1929 שהה בברלין ובפריז. החשוב מבין ספריו שכתב שם היה "טקטיקה", שנכתב בשנת 1933. בשנת 1937 חזר לרומניה, שם הפך לחבר בכתב העת בשם "תקופתנו" או ה"עידן שלנו" (Korunk). כמה מיצירותיו פורסמו ברומנית. עבודתו הבולטת ביותר מתקופה זו היא "שישה ימים והשביעי" (Hat nap és a hetedik) שיצא לאור בשנת 1940. בשנת 1939 פרסם מאמר בכתב העת "תקופתנו" תחת השם הבדוי מיקלוש קבש על הסופר, רוקח במקצועו, שאנדור ברטה.<ref>מוזס כהנא: תחת בדוי של מיקלוש קבש: שאנדורקה ברטה ושאנדור ברטה. פורסם בכתב העת קורונק (תקופתנו)</ref>

בשנת 1941 נסע לברית המועצות, שם כתב רומנים וערך את המילון ההונגרי-רוסי. בשנת 1969 התיישב לצמיתות בהונגריה.

== יצירותיו ==

== פרסים ==
* Hazáért Érdemrend (1967)
* Munka Érdemérem arany fokozata (1972)

== מקורות ==
* מיהו מי בספרות ההונגרית? גניבת ספרים 
* כהנא מוזס. ביבליוגרפיה ; נערך על ידי ורה זמינה לנג'יל; FSZEK, Bp., 1977

== מידע נוסף ==
*[http://mek.oszk.hu/03600/03628/html/ ללקסיקון ספרות הונגרית ברומניה]
*[http://mek.niif.hu/00300/00355/html/ABC07165/07221.htm אנציקלופדיה ביוגרפית הונגרית]
*[http://mek.niif.hu/00000/00019/html/k/i006021.htm סופרים הונגרים עכשוויים]
*[http://polhist.hu/?option=com_phlev&controller=rep&fond_id=267&Itemid=68 מסמכים של משה כהנא, ארכיון ההיסטוריה הפוליטית והאיחוד המסחרי], PIL 808. f.

==הערות שוליים==

קטגוריה:סופרים אסורים (הונגריה 1944)
קטגוריה:קומוניסטים הונגרים
קטגוריה:קומוניסטים יהודים הונגרים
קטגוריה:מהגרים מהונגריה
קטגוריה:סופרים יהודים הונגרים
קטגוריה:מהגרים לברית המועצות
קטגוריה:מתאבדים
קטגוריה:הונגרים שנולדו ב-1897
קטגוריה:הונגרים שנפטרו ב-1974
קרחון ונוס

קרחון נוגה או קרחון ונוס או קרחון וינוס (באנגלית: Venus Glacier) הוא קרחון בחוף המזרחי של אלכסנדר האי, שבאנטארקטיקה.

אורכו של הקרחון 18 קילומטרים, ורוחבו (בשפכו) 11 קילומטרים.

הקרחון זורם לכיוון מזרח, ונשפך אל מפרץ ג'ורג' השישי, בין מצוקי קיסטון, ונקודת טריטון.

הקרחון נמצא בדובה של 206 מטרים מעל פני הים.

== היסטוריה ==
=== גילוי ומיפוי הקרחון ===

החוף באזור זה התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935; הקרחון מופה בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'.

שפכו של הקרחון נסקר באופן חלקי בשנת 1936 על ידי המשלחת הבריטית אל ארץ גרהאם.

הקרחון נסקר בשנת 1949 על ידי משלחת חקר שטחי חסות איי פוקלנד.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת נוגה (באנגלית: ונוס).

== ראו גם ==

== לקריאה נוספת ==

<div class="mw-content-ltr">• J.L. SMELLIE, [https://pdfs.semanticscholar.org/4082/b86dc15f2a692bd651f991700c15cb29730a.pdf Lithostratigraphy of Miocene-Recent, alkaline volcanic fields in the Antarctic Peninsula and eastern Ellsworth Land], Antarctic Science 71 (3): 362-378 (1999)</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15955 קרחון נוגה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15390&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון נוגה] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25600556 מפת אזור קרחון ונוס]
* [https://www.mindat.org/feature-6627439.html קרחון ונוס] באתר mindat

== הערות שוליים ==

ונוס
בני פרץ

בני פרץ (נולד בשנת 1967) הוא יזם בתחום הנדל"ן והיה מנהלו האישי של אייל גולן.

==ביוגרפיה==
בני פרץ הוא בנו של אברהם פרץ, מבעלי השליטה בחברת הנדל"ן "פרץ בוני התיכון". גם בני המשפחה הנוספים עוסקים בתחום הנדל"ן.

פרץ ניהל את "בוני התיכון פרויקטים", חברת הביצוע של "בוני התיכון" שהוקמה בתחילת 2007.

בשנת 2011 סייע פרץ לאייל גולן להתמודד עם עבירות מס הכנסה. בסוף התהליך נגזרו על גולן עבודות שירות. לאחר פעילות משותפת זו, בני פרץ נשאר בקשר עם גולן והפך למנהלו האישי.

בשנת 2012 הקים ביחד עם אייל גולן חברת נדל"ן בשם "ליאם שי", על שמות הבנים של שני השותפים. חברה זו היא חלק מחברת "ליאם הפקות" המנהלת את עסקי המוזיקה של אייל גולן.

באוקטובר 2017 חברת הנדל"ן של גולן ופרץ תכננה בניית 7 מבני מגורים בפתח תקווה, אך העסקה לא יצאה לפועל בגלל סכסוך עם אחד השותפים האחרים.

ביוני 2019 התגלעו חילוקי דעות עסקיים בין פרץ לגולן, אך אופירה אסייג השלימה ביניהם. בנובמבר 2019 הם חילקו ביניהם את הנדל"ן שבבעלותם, נכסים בשווי של למעלה מ-100 מיליון שקלים.

בני פרץ נחשד ונחקר בחשד ליחסי מין עם קטינות במסגרת פרשת משחקי חברה, אך הוטל צו איסור פרסום על חלקו בפרשה. בנובמבר 2019 הוסר צו איסור הפרסום.

במהלך הקריירה היה פרץ גם המנהל המוזיקלי של נסרין קדרי ואיתי לוי.

==חיים אישיים==
ביוני 2018 התחתן בני פרץ עם חן אילוז. אלה נישואיו השניים.

== קישורים חיצוניים ==

* 

==הערות שוליים==

קטגוריה:מוזיקה ישראלית
קטגוריה:מוזיקה מזרחית
קטגוריה:אייל גולן
קטגוריה:אנשי עסקים ישראלים
קטגוריה:סוכני אמנים
קטגוריה:ישראלים שנולדו ב-1967
דיאטת אלקליין

דיאטת אלקליין מעודדת צריכה של מרבית הפירות והירקות בעוד שדגנים, בשרים, גבינות וביצים אינם נצרכים בדיאטה זו.
דיאטת אלקליין (באנגלית: Alkaline diet) היא תזונה שנויה-במחלוקת, המבוססת על צריכת פירות טריים, ירקות, שורשים, פקעות, אגוזים, וקטניות תוך הימנעות מצריכת דגנים, חלב, בשר ומלח, במטרה לאזן את החומציות והאלקליניות בגוף האדם.<ref>[http://www.healthstatus.com/articles/pH_and_Health.html diet - pH and Health] </ref><ref>[http://altmedicine.about.com/od/popularhealthdiets/a/alkalinediet.htm Alkaline Acid Diet - What is the Alkaline Acid Diet]</ref><ref>[http://www.energiseforlife.com/list_of_alkaline_foods.php List of Alkaline Foods | Acid Alkaline Food]</ref>

דיאטה זו מתבססת על התפיסה שמזונות מסוגים שונים יכולים להשפיע על מאזן החומציות של הגוף. אנשים התומכים בדיאטה זו מאמינים שהתמקדות בצריכה של מזונות מסוימים מסוגלת להשפיע על החומציות (pH) של הגוף וכי ניתן באופן זה לרפא מחלות.

הטענה כי תזונה זו יכולה להשפיע באופן מהותי על רמת החומציות בגוף לצורך טיפול במגוון מחלות לא הוכחה עד היום בשום מחקר מדעי מהימן. בשל כך תזונאים ואנשי מקצוע אחרים בתחום הבריאות אינם נוהגים יותר להמליץ למטופלים שלהם על דיאטה זו.<ref name="intelihealth"></ref><ref name=WebMD></ref>

== הערות שוליים ==

אלקליין
בריליאנס V3

בריליאנס V3 (באנגלית: Brilliance V3) הוא קרוסאובר המוגדר קרוסאובר סוב-קומפקטי מתוצרת יצרנית הרכב הסינית Brilliance Auto (שם רשמי: HuaChen Group Auto Holding Co., Ltd) אשר מיוצר משנת 2014 (שנת דגם 2015) בסין.

=="בריליאנס V3"==
מאפיינים:
* דגם "בריליאנס V3" הוצג לראשונה בתערוכת המכוניות הבינלאומית בשאנגחאי (Shanghai International Automobile Industry Exhibition) באפריל 2014.
* דגמי "בריליאנס V3" משווקים בסין מאז מאי 2015.
* באביב שנת 2017 עבר דגם "בריליאנס V3" מתיחת פנים.
* דגם "בריליאנס V3" מחלק פלטפורמה משותפת עם דגם "Brilliance H230" .
* 5 דלתות.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* מתלים: קדמי: תמוכת מקפרסון (MacPherson Strut), אחורי: פיתול קרן.
* בלמים: קדמי: דיסק מאוורר (Ventilated disc), אחורי: דיסק.
* קיבולת מכל דלק - 52 ליטר.
* נפח תא מטען אחורי - 390 ליטר.
* צמיגים: 215 / 60 R17 (דגם 1.6 ליטר).
* אחריות יצרן בסין: 3 שנים / 60,000 ק"מ.
* תאוצה בין 0–100 קמ"ש היא 11.4 שניות (מנוע 1.5 ליטר).
* תאוצה בין 0–100 קמ"ש היא 10.4 שניות (מנוע 1.5 ליטר, מגדש טורבו).
* מחיר היחידה נע בין 67,500–117,500 רנמינבי (שנת 2014, בסין), מחיר היחידה בסין בשנת 2017: 50,700-87,700 רנמינבי.
* דגמי "בריליאנס V3" מיוצאים ל-רוסיה. מחיר הדגם ברוסיה, נכון לשנת 2017 החל מ-839,000 רובל רוסי.

===דגמים===

* "1.5"
* "1.5 טורבו"
* "1.6"

==תמונות==
<gallery mode="packed" heights="120">
קובץ:Brilliance V3 facelift side.jpg |"בריליאנס V3" לאחר מתיחת פנים
קובץ:2018 Brilliance V3 (pre-facelift), front 8.7.18.jpg |"בריליאנס V3", שנת 2018
קובץ:Brilliance V3 facelift 001.jpg |"בריליאנס V3", צולם באוקטובר 2018
קובץ: Brilliance V3 facelift 002.jpg|"בריליאנס V3", צולם באוקטובר 2018
קובץ: Brilliance V3 facelift China 2018-03-28 (cropped).jpg|"בריליאנס V3"
קובץ:Brilliance V3 0002 China 2015-04-20.jpg |"בריליאנס V3"
קובץ:Brilliance V3 3 China 2016-04-13.jpg |"בריליאנס V3"
קובץ:2018 Brilliance V3 (pre-facelift), rear 8.7.18.jpg |"בריליאנס V3", שנת 2018
</gallery>

==ראו גם==
* בריליאנס H330
* בריליאנס H530
* בריליאנס BC3
* בריליאנס V5
* בריליאנט V6
* בריליאנס V7

== קישורים חיצוניים ==

* 
* 
* 

==הערות שוליים==

קטגוריה:קרוסאובר
קטגוריה:כלי רכב שהושקו ב-2014
קטגוריה:כלי רכב המיוצרים בסין
V3
יעקב אבולעפיה

הרב יעקב אבולעפיה (נפטר בשנת ה'ש"ס בערך) כונה "המצרי", היה רב פוסק הלכה, אבי שושלת משפחת אבולעפיה, מאישיה הבולטים של צפת בתקופת האר"י, וממחדשי הסמיכה. כיהן כרב בדמשק והיה ממתנגדי האר"י והרב חיים ויטאל.

==חייו==
נולד לר' יהודה אבולעפיה (בעל מפעל לבטישת אריגים) אמו הייתה בתו של מהר"י בירב הראשון.

ר' יעקב אבולעפיה היה נצר למשפחה יהודית ענפה של רבנים ועסקני ציבור ממגורשי ספרד, שמוצאה מן האזור ההיסטורי קסטיליה שבספרד. צאצא ישיר לרב מאיר הלוי אבולעפיה מסורת בידי המשפחה שהם משבט יהודה וצאצאי דוד המלך.

למד אצל ר' שלמה אבסבאן, קיים קשרי מכתבים עם חבירו לספסל הלימודים הרב יום-טוב צהלון. בשנת ה'שנ"ג היה רב ק"ק ספרדים בדמשק, בשנת ה'שנ"ט הוסמך על ידי מהר"י בירב השני (נכדו של ר' יעקב בירב). כתב תשובות בהלכה אולם כתביו לא שרדו.

תלמידיו הם בנו ר' חיים אבולעפיה, ור' יאשיה פינטו ששימש כרב של דמשק.

==התנגדות לאר"י ומהרח"ו==
ר' יעקב אבולעפיה התנגד לחוג המקובלים בצפת, לא האמין במעשה הניסים המסופרים על האר"י אף על פי שבפועל היה כפוף לו, התנגד לר' חיים ויטאל וסיכל את מינויו לרב בית כנסת.

הרב יהודה אריה ממודנה שאף הוא היה ממתנגדי האר"י, כתב בספרו "ארי נוהם" בשם 'חכם אחד מחכמי הישיבה' שר' יעקב היה "כריע ואח להאר"י" אולם ר' יעקב היה מגיב בחוסר אמון לסיפורי מעשיות על גדולת האר"י ומופתיו, ושאף האר"י בעצמו שלל את המעשים אשר יוחסו לו, אותו חכם הוסיף שר' יעקב אף לא חשב את האר"י לגדול בתורה.

בספר חמדת ימים ובספרים נוספים המזוהים עם תומכי האר"י, נכתב על היחסים המתוחים בין ר' יעקב לאר"י, באחד הסיפורים המכונה "מעשה השוורים" מסופר בין היתר שהאר"י אמר לר' יעקב שהוא זקוק לתיקון, ואף השפיל אותו כאחד "שלא יודע דבר". לחלק מהגרסאות אף ר' יעקב הודה ואמר "האמת היא שאין אנו יודעים דבר". לדעת גרשום שלום וחוקרים נוספים, הסיפור הוא .

יחסיו של ר' יעקב עם הרב חיים ויטאל היו סוערים יותר, ר"י התעלם מהרח"ו ולעיתים אף זלזל בו, הרח"ו ביקש ללמד את ר"י קבלה אך הוא סירב. 

בספר החזיונות ישנם כמה קטעים בהם מתאר הרח"ו את ר' יעקב כאחד המתנגדים הגדולים שלו, מהם:
* במעשה ה'דיבוק שנכנסה בנערה', הרוח מאשימה את ר' יעקב שמזלזל ברח"ו "שמתלוצץ עליו ומהביל דבריו" ושר' יעקב ובני משפחתו עוברים עבירות.
* הרח"ו כותב כי תפילת הקהל בבית הכנסת לא תתקבל כי בשמים החרימו את ר"י מחמת התנגדותו לרח"ו.
* הר"י מואשם בקרבה לדת המוסלמים.
* באחד החזיונות משתתפים גדולי חכמי ישראל וביניהם ר' יעקב המושפל על ידי האר"י שהלבישו לבוש קצר המגיע עד חלציו, דבר המלמד על חסרונו של ר"י.

==לקריאה נוספת==
* 
* מאיר בניהו, [http://forum.otzar.org/download/file.php?id=4023&sid=6e8d4ef46387f87607b893fa0a2f85cb חידושה של הסמיכה בצפת], בתוך ספר היובל ליצחק בער פדרבוש, עמוד 263
* אנציקלופדיה ארזי הלבנון, ערך יעקב אבולעפיה

==הערות שוליים==

קטגוריה:רבנים ספרדיים
קטגוריה:צפת: רבנים
סביבנו

סביבנו הוא אלבומו החמישי של המוזיקאי והזמר הישראלי יוני רכטר משנת 2017. באלבום כלולים שירים של מספר משוררים אותם רכטר הלחין.

== רשימת רצועות ==

==קישורים חיצוניים==
* [http://yonirechter.com/סביבנו-2017/ על האלבום] באתר של יוני רכטר
* 
* אלקנה כהן, [http://columbusmusicmagazine.com/2017/10/03/תסתכלו-סביב-אלקנה-כהן-על-סביבנו-האלבו/ "תסתכלו סביב: אלקנה כהן על "סביבנו", האלבום החדש של יוני רכטר] על האלבום באתר "קולומבוס", 3 באוקטובר 2017

קטגוריה:אלבומי 2017
קטגוריה:אלבומי יוני רכטר
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת התו השמיני
פרנסיס קייס

פרנסיס היגבי קייס (באנגלית: Francis Higbee Case; 9 בדצמבר 1896 – 22 ביוני 1962) היה פוליטיקאי ועיתונאי אמריקאי, שכיהן כחבר הקונגרס של ארצות הברית מטעם מדינת דקוטה הדרומית, ראשית בבית הנבחרים (1937–1951) ואחר כך בסנאט (1951–1962).

== ביוגרפיה ==
קייס נולד בעיר אוורלי שבצפון איווה, בנם של מרי אלן (לבית גרניס) והכומר הרברט ליוולן קייס. בגיל 13 עבר עם הוריו לעיירה סטורגיס שבדקוטה הדרומית, שם השתקעו. לאחר שסיים את לימודיו בבתי הספר הציבוריים, למד באוניברסיטת וסליאן דקוטה וב-1920 סיים לימודיו באוניברסיטת נורת'ווסטרן. במהלך מלחמת העולם הראשונה שירת בחיל הנחתים של ארצות הברית, ובהמשך שירת בכוחות המילואים של צי ארצות הברית ושל צבא ארצות הברית.

מיד לאחר תום לימודיו האקדמיים, החל בקריירה בת 15 שנה כעורך עיתונים. עד שנת 1922 היה עוזר העורך הראשי של העיתון אפוורת' הראלד (Epworth Herald) בשיקגו. בשנים 1922–1925 היה כתב הטלגרף והעורך של ה"דיילי ג'ורנל" ברפיד סיטי שבדקוטה הדרומית. בשנים 1925–1931 היה העורך והמוציא לאור של העיתון "הוט ספרינגס סטאר". לבסוף, משנת 1931 עד שנבחר לקונגרס היה העורך והוציא לאור של "הקאסטר כרוניקל" בעיירה קוסטר שבדרום דקוטה הדרומית.

קייס נכנס לפוליטיקה של ארצות הברית ב-1934 כאשר התמודד על מושב בבית הנבחרים של ארצות הברית אם כי ביום הבחירות הכלליות הפסיד למועמד המפלגה הדמוקרטית. עם זאת, ב-1936 הוא נבחר לבית הנבחרים וכיהן שם במשך שבע תקופות כהונה, שהן 14 שנה. לפני כניסת ארצות הברית למלחמת העולם השנייה בעקבות ההתקפה על פרל הארבור בידי האימפריה היפנית, היה קייס תומך מתון באידאולוגיית ההתבדלות. קייס עזב את בית הנבחרים ב-1951 עם היבחרו לסנאט.

ב-1950 החליט קייס להתמודד לסנאט של ארצות הברית ובבחירות המקדימות שנערכו במפלגה הרפובליקנית גבר על ג'ון צ'נדלר גורני. בבחירות הכלליות הוא ניצח את ג'ון א. אנגל הדמוקרטי, וקיבל 63% מקולות הבוחרים. בקדנציה הראשונה שלו בסנאט שימש כיו"ר הוועדה לענייני מחוז קולומביה של הסנאט בשנים 1953–1955, והיה תומך בשלטון עצמאי רחב יותר במחוז הפדרלי. ב-1954 היה חבר בוועד לחקירת צנזור הסנאטור ג'וזף מקארתי. קייס נבחר מחדש לסנאט ב-1956, במערכת בחירות צמודה ביותר בה קיבל יריבו קנת' הולום 50.8% מהקולות.

קייס היה ידוע כסנאטור מתון שמטרתו העיקרית הייתה להרחיב את תשתית הכבישים והנתיבים המהירים בארצות הברית, במיוחד בדקוטה הדרומית. אגם פרנסיס קייס, לאורך נהר המיזורי, קרוי על שמו והוא מאגר המים ה-11 בגודלו בארצות הברית. קייס הצביע בעד חוק זכויות האזרח מ-1957 ומ-1960. ביוני 1962 נפטר קייס כתוצאה מהתקף לב במרכז הרפואי הצבאי הלאומי וולטר ריד אשר בבת'סדה שבמרילנד. מותו היה חודשים ספורים בטרם הסתיימה כהונתו השנייה בסנאט, והוא נטמן בבית העלמין הלאומי בלאק הילס בסטורגיס.

== קישורים חיצוניים ==
* 

== הערות שוליים ==

קטגוריה:בוגרי אוניברסיטת נורת'ווסטרן
קטגוריה:עיתונאים אמריקאים
קטגוריה:עורכי עיתונים אמריקאים
קטגוריה:חברי בית הנבחרים של ארצות הברית מדקוטה הדרומית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מדקוטה הדרומית
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1896
קטגוריה:אמריקאים שנפטרו ב-1962
זינורו 60H

זינורו 60H (באנגלית: Zinoro 60H) הוא SUV סוב-קומפקטי מהודר מתוצרת יצרנית הרכב הסינית BMW Brilliance (שם רשמי: BMW Brilliance Automotive Ltd) בבעלות בצורת שותפות של joint venture בין יצרנית הרכב הגרמנית BMW ויצרנית הרכב הסינית Brilliance Auto (שם רשמי: HuaChen Group Auto Holding Co., Ltd), מיוצר על ידי חטיבת מכוניות הפאר Zinoro (בסינית: 之诺) אשר מתמחה בייצור כלי רכב חשמליים, אשר מיוצר משנת 2017 בסין.

=="זינורו 60H"==

* דגם "זינורו 60H" שווק בסין החל מ-23 במרץ 2017.
* 5 דלתות.
* 5 נוסעים.
* 3 רמות גימור: Comfort, Sport, Eco Pro.
* מנוע קדמי: מנוע בעירה פנימית 3 צילינדרים, 12 שסתומים, 1,499 סמ"ק המפיק 134 כ"ס ב-4,400 סל"ד (מנוע בנזין, מגדש טורבו, מתוצרת BMW מסוג "B38A15M0") + מנוע חשמלי המפיק 70 כ"ס, סך הכל תפוקה 2 המנועים: 204 כ"ס.
* סוג הנעה: הנעה כפולה 4x4.
* סוג סוללה: סוללת ליתיום-יון, מטען 16 אמפר, זמן טעינה - 2.7 שעות (80%), 3.7 שעות (100%).
* טווח נסיעה במצב חשמלי בלבד - 60 ק"מ.
* מתלים: קדמי: תמוכת מקפרסון (MacPherson Strut), אחורי: רב קישור עצמאי.
* בלמים: קדמי: דיסק מאוורר (Ventilated disc), אחורי: דיסק.
* צמיגים: 225 / 55 R17.
* צמיג רזרבי - אין
* תאוצה בין 0–100 קמ"ש היא 7.6 שניות.
* מחיר היחידה: 349,000 רנמינבי (כ-49,500 דולר) (שנת 2017, בסין).

==תמונות==
<gallery mode="packed" heights="190">
קובץ:Zinoro 60H on display rear view (cropped).jpg | "זינורו 60H"
קובץ:Zinoro 60H on display rear view.jpg| "זינורו 60H"
קובץ:Zinoro 60H on display front view.jpg| "זינורו 60H"
</gallery>

== קישורים חיצוניים ==

* 

==הערות שוליים==

קטגוריה:רכבי שטח ופנאי גדולים
קטגוריה:SUV
קטגוריה:מכוניות היברידיות
קטגוריה:כלי רכב שהושקו ב-2014
קטגוריה:כלי רכב המיוצרים בסין
קטגוריה:רכבי בריליאנס